b'\n_START_ARTICLE_\nVfL Wolfsburg\n_START_SECTION_\nFutbalov\xc3\xa1 hist\xc3\xb3ria klubu\n_START_PARAGRAPH_\nVFL Wolfsburg bol zalo\xc5\xbeen\xc3\xbd po konci druhej svetovej vojny 12. septembra 1945. Hne\xc4\x8f v prvom roku svojej existencie vyhral 1. okresn\xc3\xba triedu a do p\xc3\xa4\xc5\xa5desiatych rokov sa vyvinul na kandid\xc3\xa1ta na postup do Fu\xc3\x9fball-Oberliga Nord, vtedy najvy\xc5\xa1\xc5\xa1ej nemeckej hracej triedy. Po troch ne\xc3\xbaspe\xc5\xa1n\xc3\xbdch pokusoch v postupov\xc3\xbdch kol\xc3\xa1ch sa postup podaril v roku 1954. Aj ke\xc4\x8f hne\xc4\x8f v prvom z\xc3\xa1pase porazili Hamburger SV, klub ktor\xc3\xbd tejto lige v\xc5\xbedy dominoval, tak tu ve\xc4\xbek\xc3\xba \xc3\xbalohu nikdy nehrali a v\xc5\xbedy u\xc5\xa1li len o chlp zostupu. V roku 1959 musel klub sp\xc3\xa4\xc5\xa5 do druhej ligy. A\xc5\xbe v roku 1970 mal VFL op\xc3\xa4\xc5\xa5 \xc5\xa1ancu dosta\xc5\xa5 sa do prvej ligy, ale aj napriek triumfu v Region\xc3\xa1lna lige tento krok prep\xc3\xa1sli. Do 2. Bundesligy, zalo\xc5\xbeenej v roku 1974, sa Wolfsburg okam\xc5\xbeite kvalifikoval, ale hne\xc4\x8f v premi\xc3\xa9rovej sez\xc3\xb3ne spadol o triedu ni\xc5\xbe\xc5\xa1ie a odi\xc5\xa1iel tak na skoro 20 rokov z profifutbalu. _NEWLINE_Na za\xc4\x8diatku 90. rokov sa klub dok\xc3\xa1zal v druhej lige stabilizova\xc5\xa5. V roku 1995 pod mana\xc5\xbe\xc3\xa9rom Petrom Panderom bol Wolfsburg op\xc3\xa4\xc5\xa5 kandid\xc3\xa1tom na titul, ale postup mu rovnako unikol, kv\xc3\xb4li rovnak\xc3\xa9mu po\xc4\x8dtu bodov s Fortunou D\xc3\xbcsseldorf a navy\xc5\xa1e tomu prehrali vo fin\xc3\xa1le DFB poh\xc3\xa1ra. 11. j\xc3\xbana roku 1997 fan\xc3\xba\xc5\xa1ikovia oslavovali postup do prvej ligy. Od tej doby si Wolfsburg udr\xc5\xbeiava stabiln\xc3\xa9 miesto v Bundeslige. U\xc5\xbe v roku 1999 sa t\xc3\xadmu podarilo dosta\xc5\xa5 do poh\xc3\xa1ra UEFA, potom sa e\xc5\xa1te p\xc3\xa4\xc5\xa5kr\xc3\xa1t za sebou kvalifikovali do Intertota a v roku 2004 boli prv\xc3\xbdkr\xc3\xa1t na \xc4\x8dele tabu\xc4\xbeky, n\xc3\xa1sledn\xc3\xbd titul v\xc5\xa1ak z\xc3\xadskal klub Werder Br\xc3\xa9my. V ro\xc4\x8dn\xc3\xadkoch 2006 a 2007 sa nedok\xc3\xa1zali umiestni\xc5\xa5 lep\xc5\xa1ie ako na p\xc3\xa4tn\xc3\xa1stom mieste, a tak sa iba tesne vyhn\xc3\xba\xc5\xa5 zostupu. V sez\xc3\xb3ne 2008/2009 z\xc3\xadskal VFL Wolfsburg po prv\xc3\xbdkr\xc3\xa1t ligov\xc3\xbd titul.'